Калумбія

Калумбія (ісп.: Colombia), афіцыйная назва Рэспу́бліка Калу́мбія (ісп.: República de Colombia [reˈpuβlika ðe koˈlombja]) — дзяржава на паўночным захадзе Паўднёвай Амерыкі. Сталіца — горад Багата. Мяжуе з Бразіліяй і Венесуэлай на ўсходзе, на поўдні — з Эквадорам і Перу, на захадзе — з Панамай. Абмываецца Карыбскім морам на поўначы і Ціхім акіянам на захадзе. Гісторыя Новая Гранада (калонія Іспаніі) Вялікая Калумбія — 1819—1831 (распалася на будучыя Калумбію, Венесуэлу, Эквадор) Рэспубліка Новая Гранада — 1831—1858 Канфедэрацыя Гранадына — 1858—1863 Злучаныя Штаты Калумбіі — 1863—1886 Геаграфія На поўначы вулканічны масіў Сьера-Невада-дэ-Санта-Марта з найвышэйшай вяршыняй краіны г.Крыстобаль-Калон (5775 м). На марскіх узбярэжжах нізіны. Усходняя частка занята нізінамі рэк Арынока і Амазонка. Карысныя выкапні: нафта, прыродны газ, каменны вугаль, жалезная, нікелевая і медная руды, золата, плаціна, серабро, ізумруды, уранавыя руды, фасфарыты, баксіты і інш. Найбуйнейшы нацыянальны парк Чырыбікетэ. Рака Магдалена Вулкан Пурасэ Амазонскі прыродна-тэрытарыяльны комплекс (Калумбія) Эканоміка Знешні гандаль Экспарт — 38,5 млрд долараў ЗША (у 2008 годзе) — нафтапрадукты, кава, вугаль, нікель, ізмумруды, адзенне, бананы, кветкі. Асноўныя пакупнікі — ЗША 38 %, Венесуэла 16,2 %, Эквадор 4 %. Імпарт — 37,6 млрд долараў ЗША (у 2008 годзе) — прамысловае абсталяванне, транспартныя сродкі, спажывецкія тавары, хімікаты, паліва. Асноўныя пастаўшчыкі — ЗША 29,2 %, Кітай 11,5 %, Мексіка 7,9 %, Бразілія 5,9 %. Вядомыя асобы Хасэ дэ Хесус Пімьента Радрыгес Гл. таксама Горад Кукута Горад Ібагэ Літаратура Калумбія // Беларуская энцыклапедыя: У 18 т. Т. 7: Застаўка — Кантата / Рэдкал.: Г. П. Пашкоў і інш. — Мн. : БелЭн, 1998. — Т. 7. — 604 с. — 10 000 экз. — ISBN 985-11-0035-8. — ISBN 985-11-0130-3 (т. 7). Крыніцы